b'\n_START_ARTICLE_\nHantsvilis\n_START_SECTION_\nIstorija\n_START_PARAGRAPH_\nGyvenviet\xc4\x99 1805 m. \xc4\xafk\xc5\xabr\xc4\x97 Amerikos revoliucijos karo veteranas D\xc5\xbeonas Hantas (John Hunt), kurio garbei miestas ir pavadintas. 1811 m. Hantsvilis pirmasis Alabamos valstijoje gavo miesto status\xc4\x85, o 1819 m. Alabam\xc4\x85 pripa\xc5\xbeinus viena i\xc5\xa1 Amerikos valstij\xc5\xb3, miestas tapo valstijos sostine. V\xc4\x97liau ji perkelta \xc4\xaf Montgomer\xc4\xaf. Buvo pl\xc4\x97tojama maisto (javai), medviln\xc4\x97s, gele\xc5\xbeinkeli\xc5\xb3 pramon\xc4\x97. 1855 m. nutiestas gele\xc5\xbeinkelis, sujung\xc4\x99s Atlanto pakrant\xc4\x99 su Misisip\xc4\x97s upe. Keletas JAV pilietinio karo m\xc5\xab\xc5\xa1i\xc5\xb3 vyko miesto apylink\xc4\x97se._NEWLINE_1940 m. Hantsvilis tebebuvo ma\xc5\xbeas miestelis su 13 000 gyv. Ta\xc4\x8diau jau 1941 m. gyventoj\xc5\xb3 sk. i\xc5\xa1augo, kai prie miesto rib\xc5\xb3 buvo prijungta 140 km\xc2\xb2 teritorijos, kurioje buvo \xc4\xafkurtos trys \xc5\xa1audmen\xc5\xb3 gamyklos ir apgyvendinta 20 000 darbuotoj\xc5\xb3._NEWLINE_1950 m. \xc4\x8dia buvo perkelta apie 1 000 darbuotoj\xc5\xb3 i\xc5\xa1 Teksaso Fort Bliss karin\xc4\x97s baz\xc4\x97s ir \xc4\xafkurtas karini\xc5\xb3 raket\xc5\xb3 centras (OGMC), kur v\xc4\x97liau buvo sukurta balistin\xc4\x97 Redstone raketa._NEWLINE_1960 m. netoliese buvo \xc4\xafkurtas Mar\xc5\xa1alo kosmini\xc5\xb3 skryd\xc5\xbei\xc5\xb3 centras, ap\xc4\x97m\xc4\x99s 7,4 km\xc2\xb2 plot\xc4\x85. Jame \xc4\xafsidarbino dar apie 4 670 darbuotoj\xc5\xb3. \xc4\x8cia buvo konstruojami raketos Saturnas V startiniai varikliai.'